ഒളിമ്ബിക്സ് വിജയികള്ക്കുള്ള മെഡലുകള് എന്തുകൊണ്ട് നിര്മിച്ചതാണെന്നറിയുമോ? ടോക്യോ: ഒളിമ്ബിക്സ് മെഡല് നില അറിയാന് ആകാംക്ഷയോടെ കാത്തിരിക്കുന്നവരാണ് നാം.എന്നാല് ജപ്പാന്കാര് എങ്ങനെയാണ് തങ്ങളുടെ നാട്ടില് വിരുന്നെത്തിയ ഒളിമ്ബിക്സ് വിജയികളുടെ കഴുത്തില് അണിയിക്കുന്ന മെഡലുകള് നിര്മിച്ചിരിക്കുന്നതെന്ന് അധികമാര്ക്കും അറിയാനിടയില്ല.ഒരു പക്ഷേ അവിശ്വസനീയമായ ഒരു യാഥാര്ഥ്യമായിരിക്കും ഇത്. ഉപയോഗം കഴിഞ്ഞ് നമ്മള് വലിച്ചെറിയുന്ന മൊബൈല് ഫോണുകളിലും മറ്റു ഇലക്ട്രോണിക് ഉപകരണങ്ങളിലും മെഡല് നിര്മിക്കാനാവശ്യമായ ലോഹങ്ങള് ഒളിഞ്ഞിരിപ്പുണ്ട്. അതറിയാവുന്ന ജപ്പാന്കാര് രാജ്യവ്യാപകമായി ഒരു വിളംബരം നടത്തി. ഉപയോഗ ശൂന്യമായ ഇലക്ട്രോണിക് ഗാഡ്ജെറ്റുകള് മുഴുവന് ഒളിമ്ബിക്സ് സംഘാടക സമിതിയെ ഏല്പ്പിക്കണമെന്നായിരുന്നു ആ കാമ്ബയിന്.ചുരുങ്ങിയ സമയം കൊണ്ട് അവര്ക്കു ലഭിച്ചത് അഞ്ച് ദശ ലക്ഷം മൊബൈല് ഫോണുകളായിരുന്നു.ഇതെല്ലാം റീ സൈക്കിള് ചെയ്താണ് വിജയികള്ക്കുള്ള സ്വര്ണം,വെള്ളി, വെങ്കലം മെഡലുകള് നിര്മിച്ചിരിക്കുന്നത്. 339 ഇനങ്ങളിലായി 1017 മെഡലുകള് ആണ് ടോക്യോയില് വിജയികളെ കാത്തിരിക്കുന്നത്. ഇവേസ്റ്റുകള് ഒഴിവാക്കി പ്രകൃതിയുടെയും പരിസ്ഥിതിയുടെയും സംരക്ഷണം മഹത്തായ ആശയമാണ് ഇതിലൂടെ സംഘാടകര് ലക്ഷ്യമിടുന്നത്.